CELEX: 62017TA0800
Language: el
Date: 2019-01-24 00:00:00
Title: Υπόθεση T-800/17: Απόφαση του Γενικού Δικαστηρίου της 24ης Ιανουαρίου 2019 — Brown Street Holdings κατά EUIPO — Enesan (FIGHT LIFE) {Σήμα της Ευρωπαϊκής Ένωσης — Διαδικασία ανακοπής — Διεθνής καταχώριση με ισχύ στην Ευρωπαϊκή Ένωση — Λεκτικό σήμα FIGHT LIFE — Προγενέστερο λεκτικό σήμα της Ευρωπαϊκής Ένωσης FIGHT FOR LIFE — Σχετικός λόγος απαραδέκτου — Κίνδυνος συγχύσεως — Άρθρο 8, παράγραφος 1, στοιχείο β', του κανονισμού (ΕΚ) 207/2009 [νυν άρθρο 8, παράγραφος 1, στοιχείο β', του κανονισμού (ΕΕ) 2017/1001] — Υποχρέωση αιτιολογήσεως — Άρθρο 75 του κανονισμού 207/2009 (νυν άρθρο 94 του κανονισμού 2017/1001)}

18.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 103/37
            
         
      Απόφαση του Γενικού Δικαστηρίου της 24ης Ιανουαρίου 2019 — Brown Street Holdings κατά EUIPO — Enesan (FIGHT LIFE)
      (Υπόθεση T-800/17) (1)
      
      ({Σήμα της Ευρωπαϊκής Ένωσης - Διαδικασία ανακοπής - Διεθνής καταχώριση με ισχύ στην Ευρωπαϊκή Ένωση - Λεκτικό σήμα FIGHT LIFE - Προγενέστερο λεκτικό σήμα της Ευρωπαϊκής Ένωσης FIGHT FOR LIFE - Σχετικός λόγος απαραδέκτου - Κίνδυνος συγχύσεως - Άρθρο 8, παράγραφος 1, στοιχείο β', του κανονισμού (ΕΚ) 207/2009 [νυν άρθρο 8, παράγραφος 1, στοιχείο β', του κανονισμού (ΕΕ) 2017/1001] - Υποχρέωση αιτιολογήσεως - Άρθρο 75 του κανονισμού 207/2009 (νυν άρθρο 94 του κανονισμού 2017/1001)})
      (2019/C 103/48)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Brown Street Holdings Ltd (Ώκλαντ, Νέα Ζηλανδία) (εκπρόσωποι: αρχικώς C. Hufnagel, M. Kleespies, J. Clayton-Chen, και A. Bender, στη συνέχεια M. Kleespies και A. Bender, δικηγόροι)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωποι: D. Walicka και M. Fischer)
      
         Αντίδικος ενώπιον του τμήματος προσφυγών του EUIPO: Enesan AG (Ζυρίχη, Ελβετία)
      
         Αντικείμενο
      
      Προσφυγή κατά της αποφάσεως του δευτέρου τμήματος προσφυγών του EUIPO της 26ης Σεπτεμβρίου 2017 (υπόθεση R 36/2017-2), σχετικά με διαδικασία ανακοπής μεταξύ Brown Street Holdings και Enesan.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση του δευτέρου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO) της 26ης Σεπτεμβρίου 2017 (υπόθεση R 36/2017-2) κατά το μέρος που απέρριψε την ανακοπή κατά της αιτήσεως καταχωρίσεως του προς καταχώριση σήματος για τα προϊόντα που εμπίπτουν στην κλάση 5 κατά την έννοια του Διακανονισμού της Νίκαιας για τη διεθνή ταξινόμηση των προϊόντων και των υπηρεσιών με σκοπό την καταχώριση σημάτων, της 15ης Ιουνίου 1957, όπως έχει αναθεωρηθεί και τροποποιηθεί.
               
            
                  2)
               
               
                  To EUIPO φέρει τα δικαστικά έξοδά του καθώς και εκείνα στα οποία υποβλήθηκε η Brown Street Holdings Ltd.
               
            
         (1)  EE C 42 της 5.2.2018.